Jeff Cigrand

De Jeff Cigrand, gebuer de 24. August 1993, ass e Lëtzebuerger Satiriker, Politiker a Grënner sou wéi President vun der Satirpartei Partei fir Aarbecht, Rechtsstaat, Trucmachin, Elitefërderung a basisdemokratesch Initiativ.

 Educatioun 
Am Lycée des arts et métiers huet hien 2013 en CATP an der Informatik ofgeschloss. Fir kënnen op eng Héichschoul ze goen, huet hien duerno e Fachabitur am "Eifel-Gymnasium" an der Neierbuerg am Joer 2016 ofgeschloss.

Op der Hochschule Trier huet hie Game Developement studéiert an 2018 e Bachelor of Science (B.S.) an deem Fach gemaach. Zanter 2023 schafft hien als DevOps Ingenieur.

 Politesch Karriär 
Hie war vun 2010 bis 2019 Member an der Piratepartei LëtzebuergProfil op der Websäit vun der Piratepartei gekuckt de 17. September 2023 wou hien d'Parteimandater als President vun der Sektioun Stad am Bezierk Zentrum hat. No sengem Austrëtt huet hien am selwechte Joer zesumme mam Florian Holtgen an der Ayla Hentges d'PARTEI gegrënnt vun där hien zanter der Grënnung President ass.

 Um Spaweck 

 Dem Jeff Cigrand säi politesche Blog.

Kategorie:Gebuer 1993
Kategorie:Politiker (Lëtzebuerg)